UP Coronavirus News: यूपी में कोरोना से 69 और लोगों की मौत, 336 नए मरीज मिले
उत्तर प्रदेश में पिछले 24 घंटों के दौरान कोविड-19 संक्रमित 69 और लोगों की मौत हो गई तथा 336 नए मरीजों में संक्रमण की पुष्टि हुई।
लखनऊ। उत्तर प्रदेश में पिछले 24 घंटों के दौरान कोविड-19 संक्रमित 69 और लोगों की मौत हो गई तथा 336 नए मरीजों में संक्रमण की पुष्टि हुई। स्वास्थ्य विभाग द्वारा जारी रिपोर्ट के मुताबिक पिछले 24 घंटों के दौरान प्रदेश में कोविड-19 संक्रमित 69 और लोगों की मौत हो गई। इसके साथ ही राज्य में इस वायरस से मरने वालों की कुल संख्या बढ़कर 22,030 हो गई है।पिछले 24 घंटों के दौरान सबसे ज्यादा 11 लोगों की मौत राजधानी लखनऊ में हुई है। इसके अलावा कानपुर नगर में सात, शाहजहांपुर में छह, फतेहपुर में पांच तथा महराजगंज में तीन मरीजों की मौत संक्रमण से हुई है। इस अवधि में 336 नए मरीजों में कोविड-19 संक्रमण की पुष्टि हुई है। सबसे ज्यादा 21 नए मरीज प्रयागराज में मिले हैं।इसके अलावा गाजियाबाद में 18, मेरठ में 17, लखनऊ में 16, गोरखपुर और गौतम बुद्ध नगर में 14-14 तथा मुजफ्फरनगर और वाराणसी में 13-13 नए मरीजों मे संक्रमण की पुष्टि हुई है। रिपोर्ट के मुताबिक राज्य में इस वक्त कोविड-19 संक्रमित 6,019 मरीजों का इलाज किया जा रहा है। प्रदेश में पिछले 24 घंटों के दौरान 2,90,234 नमूनों की जांच की गई।उत्तर प्रदेश के अपर मुख्य सचिव स्वास्थ्य अमित मोहन प्रसाद ने गुरुवार को बताया कि इस समय सक्रिय मामलों की संख्या 6,019 रह गई है। रिकवरी दर 98.4% है। पिछले 24 घंटे में राज्य में 69 लोगों की मृत्यु दर्ज़ की गई है। पिछले 24 घंटे में 2,90,234 सैंपल की जांच की गई है। पॉजिटिविटी दर 0.1% के नीचले स्तर पर है।प्रसाद ने आगे बताया कि अब तक राज्य में कुल मिलाकर 5,44,36,119 टेस्ट किए जा चुके हैं। 2,02,92,946 लोगों को वैक्सीन की पहली डोज़ मिल चुकी है। इनमें से 39,10,074 लोग दूसरी डोज़ ले चुके हैं। 18-44 आयु वर्ग के लोगों को 50,81,583 डोज़ दे चुके हैं।